|  |  |
| --- | --- |
| Graphic1 | **ОБЩИНА ЕЛХОВО** |
| гр. Елхово, ул. „Търговска” № 13; Тел.: 0478/88004; Факс: 88034;  e-mail: [obshtina@elhovo.bg](mailto:obshtina@elhovo.bg); kmet@elhovo.bg; [www.elhovo.bg](http://www.elhovo.bg) |

**УТВЪРДИЛ:………….**

**ПЕТЪР ГЕНДОВ**

*Кмет на община Елхово*

**П Р О Т О К О Л**

**На комисия за проверка на редовността и съответствието на представените документи на участниците в** **открит конкурс за добив на дървесина от горските територии – собственост на Община Елхово, включена в годишния план за ползване за 2024 г. в териториалния обхват на община Елхово.**

Комисията е назначена съгласно чл. 35, ал.8 от Наредбата за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти със Заповед РД-678 от 16.08.2024 г. на кмета на община Елхово за **проверка на редовността и съответствието на представените документи преди сключването договора на участника в** **открит конкурс за добив на дървесина, включена в годишния план за ползване за 2024 г. в териториалния обхват на община Елхово по реда на чл.10, ал.1 т.1 и чл.12, ал.1 от Наредбата**, открит със Заповед № РД-583 от 10.07.2024 г. на кмета на община Елхово по реда на чл.10, ал.1 т.1 и чл.12, ал.1 от Наредбата.

Протоколът е съставен в изпълнение на чл.35, ал. 8 от Наредбата.

Комисията е в състав:

***Председател:*** Пепа Кючукова-зам.кмет на община Елхово;

***Членове:*** 1. Жана Тодорова Драгоева- началник-отдел БФТРЗ;

2. Иван Чиликов - Адвокат

3. Павлин Илиева – горски стражар

До крайният срок за подаване на документите преди подписване на договора и след влизане в сила на заповедта на възложителя за определяне на изпълнител, комисията установи че са представени документи от кандидата, избран за изпълнител в процедурата: „Тунджалес”ЕООД, гр. Елхово, ул. „Сакар планина“ № 7.

На 16.08.2024 г. в 9:00 часа в заседателната зала на община Елхово, комисията назначена със Заповед № РД-678 от 16.08.2024 г. на кмета на община Елхово се събра да разгледа документите и да изготви и представи протокол на възложителя за утвърждаване, съгласно разписаната процедура в чл.35 от Наредбата.

Комисията провери информацията, посочена в заявленията на участника, за която има служебен достъп.

Комисията установи, че участника „Тунджалес”ЕООД е представил всички изискуеми документи, според документацията за участие, необходими преди сключване на договора. Не са констатирани нередовности и всички документи са надлежно представени, както следва: документ за внесена в полза на възложителя гаранция за изпълнение на договора в изискуемия размер; свидетелство за съдимост на управителя на юридическото лице-заверено копие и валидно към датата на подписване на договора; информация за наличието или липса на задължения по чл.87, ал.11 от ДОПК от НАП-ТД-Бургас, офис Ямбол; удостоверение за наличието или липсата на задължения от община Елхово. Комисията извърши проверка и в публичния регистър по чл.241 от ЗГ, като установи, че същия е вписан с представеното удостоверение.

С оглед на гореизложеното, комисията единодушно взе следното:

**РЕШЕНИЕ:**

Предлага на кмета на община Елхово да сключи договор с участника „Тунджалес”ЕООД след проведения **открит конкурс за добив на дървесина, включена в годишния план за ползване по реда на чл.10, ал.1 т.1 и чл.12, ал.1 от Наредбата**.

Комисията приключи работа и изготви настоящият протокол на 16.08.2024 г.

Председател:

Пепа Кючукова……………………..

Членове:

1. Жана Тодорова Драгоева. …………….……

2.Иван Чиликов … ………………..

3. Павлин Илиева ……………...…….